Source: https://www.007sport.ro/volei-masculin-vineri-se-da-startul-la-partidele-din-noul-sezon-al-diviziei-a1/
Timestamp: 2020-02-25 02:44:44+00:00

Document:
Volei masculin: Vineri se dă startul la partidele din noul sezon al Diviziei A1
Data: 8 octombrie 2019, 21:07 | Autor: Nănuț Mădălina
Divizia A1 la volei masculin, sezonul 2019-2020, debutează vineri 11 octombrie cu partida dintre CSU UV Timișoara și ACS Volei Municipal Zalău. Prima confruntare din noul sezon va începe la ora 14:00, va fi transmisă în direct la TVR 3 și se va disputa în Sala Sporturilor ”Constantin Jude” din Timișoara.
Sezonul 2019-2020 al Diviziei A1 la volei masculin aduce la start 10 echipe: CSM Arcada Galați, SCM U Craiova, CSU UV Timișoara, CSM Câmpia Turzii, CS Dinamo București, CS ”U” Cluj, CS Unirea Dej, ACS Volei Municipal Zalău, CS Știința Explorări Baia Mare, CSM Gloria Buzău.
Prima etapă a sezonului 2019-2020 va continua sâmbătă, 12 octombrie, cu celelalte patru confruntări.
Cu începere de la ora 17:00, CS Dinamo București primește vizita formației CS ”U” Cluj. Partida se va disputa în Sala Dinamo.
Tot de la ora 17:00 va începe și confruntarea dintre campioana României, CSM Arcada Galați, SCM Gloria Buzău, echipă proaspăt promovată în primul eșalon. Meciul se va desfășura în Sala Sporturilor Dunărea din Galați. Biletele pentru meci se pun în vânzare la chioșcul amplasat la Sala Sporturilor în ziua meciului și au următoarele prețuri: Intrarea generală – 5 lei, Fotolii (lojă) – 30 de lei, Sector B, sector C (primul rând), sector A (primul rând) – 20 de lei.
Medaliata cu bronz din sezonul trecut, SCM U Craiova, începe noul sezon cu o partidă pe teren propriu, în Sala Polivalentă. Oltenii primesc vizita adversarilor de la CS Știința Explorări Baia Mare. Partida va începe la ora 17:30.
Prima etapă se încheie cu meciul dintre CSM Câmpia Turzii și CS Unirea Dej, ora 18:00.
CS UV Timișoara – ACS Volei Municipal Zalău, ora 14:00, TVR 3
Sâmbătă 12.10.2019
CS Dinamo București – CS ”U” Cluj, ora 17:00
CSM Arcada Galați – SCM Gloria Buzău, ora 17:00
SCM U Craiova – CS Știința Explorări Baia Mare, ora 17:30
CSM Câmpia Turzii – CS Unirea Dej, ora 18:00
FOTO: FB – CSM Galați
Handbal feminin: Campioana României a obținut a șasea victorie în Liga Florilor
Volei masculin: SCM U Craiova s-a impus in meciul cu Dinamo si a urcat pe locul…

References: CSM 
 CSM 
 CSM 
 CSM 
 CSM 

CSM 

CSM 
 CSM